

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.2** | 2025. gada 21. februārī  |

**23.**

**Par grozījumu Ogres novada pašvaldības domes 2024. gada 29. augusta lēmumā**

 **“Par nekustamā īpašuma “Bērzu ceļš”, Suntažu pagasts, Ogres novads, nodošanu īpašumā bez atlīdzības Latvijas valstij Zemkopības ministrijas personā”**

Ogres novada pašvaldības (turpmāk - Pašvaldība) dome 2024. gada 29. augustā pieņēma lēmumu “Par nekustamā īpašuma “Bērzu ceļš”, Suntažu pagasts, Ogres novads, nodošanu īpašumā bez atlīdzības Latvijas valstij Zemkopības ministrijas personā” (turpmāk - Lēmums), ar kuru nolemts nodot īpašumā bez atlīdzības Latvijas valstij Zemkopības ministrijas personā Pašvaldībai piederošo nekustamo īpašumu “Bērzu ceļš”, Suntažu pagasts, Ogres novads, kadastra numurs 7488 006 0077, kas sastāv no zemes vienības ar kadastra apzīmējumu 7488 006 0076, platība 0,4456 ha (turpmāk - Nekustamais īpašums), Meža likuma 4. panta otrā daļā noteikto funkciju īstenošanai - valstij piekrītošās un piederošās meža zemes apsaimniekošanas un aizsardzības nodrošināšanai, vienlaicīgi nosakot aizliegumu Latvijas valstij Zemkopības ministrijas personā atsavināt un apgrūtināt Nekustamo īpašumu ar lietu tiesībām un nosakot pienākumu Latvijas valstij Zemkopības ministrijas personā bez atlīdzības nodot Nekustamo īpašumu Pašvaldībai, ja tas vairs netiek izmantots Meža likuma 4. panta otrajā daļā noteikto funkciju īstenošanai.

Pašvaldībā 2024. gada 11. novembrī ir saņemta akciju sabiedrības “Latvijas valsts meži” (turpmāk - LVM) Nekustamo īpašumu pārvaldes Vidusdaugavas reģiona 2024. gada 11. novembra vēstule Nr. 4.1-2\_08bs\_260\_24\_1139 “Par īpašuma “Bērzu ceļš” ar kadastra numuru 7488 006 0077 lēmumu” (turpmāk – iesniegums), kurā tiek lūgts Pašvaldības domei grozīt Lēmuma 2. punktu, “[..] izslēdzot frāzi: “noteikt aizliegumu Zemkopības ministrijai nekustamo īpašumu apgrūtināt ar lietu tiesībām” [..].”, ņemot vērā, ka “[..] LVM plāno pārbūvēt Lēmumā noteiktā nekustamā īpašuma sastāvā ietilpstošas inženierbūvi, kā arī reģistrēt Valsts zemes dienesta Nekustamā īpašuma valsts kadastra informācijas sistēmā LVM kā šo inženierbūvju tiesisko valdītāju, t.i., nekustamo īpašumu apgrūtināt ar lietu tiesību, Lēmumā noteiktais aizliegums būtiski apgrūtinās LVM veikt minētās darbības. Tāpat jāņem vērā, ka var rasties situācijas, ka ārējie ierosinātāji (piemēram, elektroenerģijas pārvades sistēmas tīklu īpašnieki) var vērsties pie LVM, kā Lēmumā noteiktā nekustamā īpašuma pārvaldītāja ar lūgumu sniegt atļaujas to apgrūtināt ar dažāda veida lineārajām inženierbūvēm (piemēram, elektroenerģijas pārvades tīkliem u.t.t.), kas Lēmumā noteiktā aizlieguma dēļ, nebūs tiesiski iespējams. [..]”.

Pašvaldību likuma 10. panta pirmās daļas 16. punkts noteic, ka tikai dome var lemt par pašvaldības nekustamā īpašuma atsavināšanu un apgrūtināšanu.

Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos zemes vienībai ar kadastra apzīmējumu 7488 006 0076 noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).

Izvērtējot iespējamos riskus, kas varētu rasties saistībā ar Lēmumā noteikto aizliegumu - apgrūtināt Nekustamo īpašumu ar lietu tiesībām, atcelšanu, ņemot, ka Nekustamā īpašuma sastāvā esošās zemes vienības vienīgā izmantošanas iespēja ir piebraucamais ceļš, LVM iesniegums atbalstāms.

Ņemot vērā minēto un pamatojoties uz Pašvaldību likuma 10. panta pirmās daļas 16. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

**Veikt** grozījumu Ogres novada pašvaldības domes 2024. gada 29. augustā lēmumā “Par nekustamā īpašuma “Bērzu ceļš”, Suntažu pagasts, Ogres novads, nodošanu īpašumā bez atlīdzības Latvijas valstij Zemkopības ministrijas personā” un izteikt 2. punktu šādā redakcijā:

“2. **Noteikt** aizliegumu Latvijas valstij Zemkopības ministrijas personā atsavināt Nekustamo īpašumu un noteikt pienākumu Latvijas valstij Zemkopības ministrijas personā bez atlīdzības nodot Nekustamo īpašumu Ogres novada pašvaldībai, ja tas vairs netiek izmantots Meža likuma 4. panta otrajā daļā noteikto funkciju īstenošanai.”

(Sēdes vadītāja,

domes priekšsēdētāja E. Helmaņa paraksts)